CELEX: 52016PC0653
Language: et
Date: 2016-10-06
Title: Ettepanek: NÕUKOGU MÄÄRUS, millega muudetakse määrust (EL) nr 1370/2013, millega määratakse kindlaks põllumajandustoodete ühise turukorraldusega seotud teatavate toetuste kehtestamise meetmed

EUROOPA KOMISJON
            Brüssel,6.10.2016
            COM(2016) 653 final
            2016/0319(NLE)
            Ettepanek:
            NÕUKOGU MÄÄRUS,
            millega muudetakse määrust (EL) nr 1370/2013, millega määratakse kindlaks põllumajandustoodete ühise turukorraldusega seotud teatavate toetuste kehtestamise meetmed
            
               
         
         
            
               SELETUSKIRI
            
            
               1.ETTEPANEKU TAUST
            
            
               •Ettepaneku põhjused ja eesmärgid
            
            
               
                  Euroopa Kohus tühistas oma 7. septembri 2016. aasta otsuses kohtuasjas C-113/14 põllumajandustoodete ühise turukorralduse määruse (Euroopa Parlamendi ja nõukogu määrus (EL) nr 1308/2013) artikli 7, millega kehtestatakse teatavate põllumajandustoodete võrdluskünnised, põhjendusel, et aluslepingu artikli 43 lõike 3 alusel oleks need künnised pidanud vastu võtma nõukogu üksnes komisjoni ettepaneku alusel. 
               
               
                  Ka tühistas kohus nõukogu määruse (EL) nr 1370/2013 (millega määratakse kindlaks põllumajandustoodete ühise turukorraldusega seotud teatavate toetuste kehtestamise meetmed) artikli 2, millega määratakse kindlaks riikliku sekkumise hinnatase, põhjendusel, et kõnealune artikkel on lahutamatult seotud ühise turukorralduse määruse tühistatud artikliga 7. 
               
               
                  Kuna kohus säilitas mõlema õigusakti tühistatud sätete õigusliku mõju kuni viieks kuuks alates kohtuotsuse kuupäevast, on seepärast vaja enne viiekuuse perioodi möödumist muuta määrust (EL) nr 1370/2013, lisades sellesse võrdluskünniseid ja sekkumishinna taset käsitlevad kohtus tühistatud sätted ning tehes teatavaid vastavaid kohandusi.
               
            
            
               •Kooskõla poliitikavaldkonnas praegu kehtivate õigusnormidega
            
            
               
                  Ettepanekus järgitakse otsust, mille kohus tegi põllumajandustoodete turukorralduse võrdluskünniste kindlaksmääramise õigusliku aluse kohta.
               
            
            
               •Kooskõla muude liidu tegevuspõhimõtetega
            
            
               
                  Ei kohaldata
               
            
            
               2.ÕIGUSLIK ALUS, SUBSIDIAARSUS JA PROPORTSIONAALSUS
            
            
               •Õiguslik alus
            
            
               
                  Euroopa Liidu toimimise lepingu artikli 43 lõige 3.
               
            
            
               •Subsidiaarsus (ainupädevusse mittekuuluva valdkonna puhul) 
            
            
               
                  Ettepanek kuulub liikmesriikide ja Euroopa Liidu jagatud pädevusse ning on kooskõlas subsidiaarsuse põhimõttega.
               
            
            
               •Proportsionaalsus
            
            
               
                  Ettepanek on proportsionaalsuse põhimõttega kooskõlas. 
               
            
            
               •Vahendi valik
            
            
               
                  Ei kohaldata
               
            
         
         
            
               3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED
            
            
               •Praegu kehtivate õigusaktide järelhindamine või toimivuse kontroll
            
            
               
                  Ei kohaldata
               
            
            
               •Konsulteerimine sidusrühmadega
            
            
               
                  Ei kohaldata
               
            
            
               •Eksperdiarvamuste kogumine ja kasutamine
            
            
               
                  Ei kohaldata
               
            
            
               •Mõjuhinnang
            
            
               
                  Ei kohaldata
               
            
            
               •Õigusnormide toimivus ja lihtsustamine
            
            
               
                  Ei kohaldata
               
            
            
               •Põhiõigused
            
            
               
                  Ei kohaldata 
               
            
            
               4.MÕJU EELARVELE
            
            
               
                  Ettepanek ei mõjuta eelarvet. 
               
            
            
               5.MUU TEAVE
            
            
               •Rakenduskavad ning järelevalve, hindamise ja aruandluse kord
            
            
               
                  Ei kohaldata 
               
            
            
               •Selgitavad dokumendid (direktiivide puhul)
            
            
               
                  Ei kohaldata
               
            
         
         
            
               
                  •
                        Ettepaneku sätete üksikasjalik selgitus
               
               
                  Ei kohaldata
               
            
            
               2016/0319 (NLE)
            
            
               Ettepanek:
            
            
               NÕUKOGU MÄÄRUS,
            
            
               millega muudetakse määrust (EL) nr 1370/2013, millega määratakse kindlaks põllumajandustoodete ühise turukorraldusega seotud teatavate toetuste kehtestamise meetmed
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artikli 43 lõiget 3,
            
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)Euroopa Kohus tühistas oma 7. septembri 2016. aasta otsuses kohtuasjas C-113/14
                  1
                Euroopa Parlamendi ja nõukogu määruse (EL) nr 1308/2013
                  2
                artikli 7, millega kehtestatakse põllumajandustoodete võrdluskünnised, põhjendusel, et Euroopa Liidu toimimise lepingu (edaspidi „ELi toimimise leping“) artikli 43 lõike 3 alusel oleks need künnised pidanud vastu võtma nõukogu komisjoni ettepaneku alusel.
            
            
               (2)Ka tühistas Euroopa Kohus nõukogu määruse (EL) nr 1370/2013
                  3
                artikli 2, millega määratakse kindlaks riikliku sekkumise hinnatase, põhjendusel, et kõnealune artikkel on lahutamatult seotud määruse (EL) nr 1308/2013 tühistatud artikliga 7.
            
            
               (3)Euroopa Kohus teatas, et määruse (EL) nr 1308/2013 artikli 7 ja määruse (EL) nr 1370/2013 artikli 2 õiguslik mõju säilitatakse kuni viieks kuuks alates kohtuotsuse väljakuulutamise kuupäevast.
            
            
               (4)Seepärast on vaja muuta määrust (EL) nr 1370/2013 enne viiekuuse perioodi lõppu, lisades võrdluskünniseid ja sekkumishinna taset käsitlevad kohtus tühistatud sätted ning tehes teatavaid vastavaid kohandusi.
            
            
               (5)Võttes arvesse ajapiirangut, mille kohus oma otsusega kehtestas, peab käesolev määrus jõustuma selle avaldamise kuupäeval,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Määrust (EL) nr 1370/2013 muudetakse järgmiselt.
            
            
               1.
                     Lisatakse artikkel 1a: 
            
            
               „Artikkel 1a
            
         
         
            
               Võrdluskünnised
            
            
               1.Määratakse kindlaks järgmised võrdluskünnised: 
            
            
               (a)teraviljasektor: 101,31 eurot/tonn, mis on seotud lattu tarnitud kauba hulgimüügi etapiga enne mahalaadimist; 
            
            
               (b)koorimata riis: määruse (EL) nr 1308/2013 III lisa punktis A määratletud standardkvaliteediga koorimata riis: 150 eurot/tonn, mis on seotud lattu tarnitud kauba hulgimüügi etapiga enne mahalaadimist; 
            
            
               (c)määruse (EL) nr 1308/2013 III lisa punktis A määratletud standardkvaliteediga pakkimata suhkur, mis on hangitud tehasest: 
            
            
               i)valge suhkur: 404,4 eurot/tonn; 
            
            
               ii)toorsuhkur: 335,2 eurot/tonn; 
            
            
               (d)veise- ja vasikalihasektor: 2 224 eurot R3-lihakus- ja rasvasusklassi isasveiste rümba tonni kohta, nagu on sätestatud määruse (EL) nr 1308/2013 IV lisa punktis A osutatud liidu kaheksa kuu vanuste või vanemate veiste rümpade klassifitseerimisskaalas; 
            
            
               (e)piima- ja piimatootesektor; 
            
            
               i)246,39 eurot 100 kg või kohta; 
            
            
               ii)169,80 eurot 100 kg lõssipulbri kohta; 
            
            
               (f)sealihasektor: 1 509,39 eurot standardkvaliteediga searümba tonni kohta, mis on määratletud kaalu ja tailihasisalduse alusel, nagu on sätestatud määruse (EL) nr 1308/2013 IV lisa punktis B osutatud liidu searümpade klassifitseerimisskaalas järgmiselt: 
            
            
               i)60–120 kg kaaluvad rümbad: lihakusklass E; 
            
            
               ii)120–180 kg kaaluvad rümbad: lihakusklass R; 
            
            
               (g)oliiviõlisektor: 
            
            
               i)1 779 eurot tonni kohta ekstra-neitsioliiviõli puhul; 
            
            
               ii)1 710 eurot tonni kohta neitsioliiviõli puhul või 
            
            
               iii)1 524 eurot tonni kohta lambiõli puhul, mille vabade rasvhapete määr on kaks; seda summat vähendatakse 36,70 euro võrra tonnilt iga happesuse määra lisaühiku kohta. 
            
            
               2.Komisjon jälgib lõikes 1 sätestatud võrdluskünniseid, võttes arvesse objektiivseid kriteeriume, eelkõige tootmise arengut, tootmiskulusid (eelkõige sisendite hinnad) ja turusuundumusi. Vajaduse korral ajakohastatakse võrdluskünniseid ELi toimimise lepingu artikli 43 lõikes 3 sätestatud menetluse kohaselt, võttes arvesse tootmise ja turgude arengut. 
            
            
               3.Viiteid määruses (EL) nr 1308/2013 sätestatud võrdluskünnistele käsitatakse viidetena lõikega 1 ette nähtud künnistele.“
            
         
         
            
               2.
                     Artikkel 2 asendatakse järgmisega:
            
            
               „Artikkel 2
            
            
               Riikliku sekkumise hinnad
            
            
               1.Riikliku sekkumise hinnatase: 
            
            
               (a)vastab pehme nisu, kõva nisu, odra, maisi, koorimata riisi ja lõssipulbri puhul kindlaksmääratud hinnaga kokkuostmise korral artiklis 1a sätestatud vastavale võrdluskünnisele ning pakkumismenetluse teel toimunud kokkuostmise puhul ei ületa hinnatase vastavat võrdluskünnist; 
            
            
               (b)on või puhul kindlaksmääratud hinnaga kokkuostmise korral 90 % artiklis 1a sätestatud võrdluskünnisest ning pakkumismenetluse teel toimunud kokkuostu puhul ei ole hinnatase kõrgem kui 90 % võrdluskünnisest; 
            
            
               (c)ei ületa veise- ja vasikaliha puhul määruse (EL) nr 1308/2013 artikli 13 lõike 1 punktis c osutatud taset. 
            
            
               2.Riikliku sekkumise hindu lõikes 1 osutatud pehme nisu, kõva nisu, odra, maisi ja koorimata riisi puhul korrigeeritakse hinnatõusude ja -langustega asjaomaste toodete peamiste kvaliteedikriteeriumite põhjal. 
            
            
               3.Komisjon võtab vastu rakendusaktid, millega määratakse kindlaks käesoleva artikli lõikes 2 osutatud toodete riikliku sekkumise hinna tõstmise või langetamise, tuginedes kõnealustes rakendusaktides sätestatud kriteeriumitele. Kõnealused rakendusaktid võetakse vastu vastavalt artikli 15 lõikes 2 osutatud kontrollimenetlusele.“
            
            
               3.
                     Artikli 8 punkt b asendatakse järgmisega:
            
            
               „b)liidu turul olemasoleva suhkru ülejäägi hinda või sellel turul suhkru ülejäägi puudumise korralartikli 1a punktis c kehtestatud suhkru võrdluskünnist.“
            
            
               Artikkel 2
            
            
               Käesolev määrus jõustub selle Euroopa Liidu Teatajas avaldamise päeval.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  Kohtuotsus, Euroopa Kohus, 7. september 2016, Saksamaa vs. parlament ja nõukogu, C-113/14, ECLI:EU:C:2016:635.
               
               
                  
                     (2)
                  Euroopa Parlamendi ja nõukogu 17. detsembri 2013. aasta määrus (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (ELT L 347, 20.12.2013, lk 671). 
               
               
                  
                     (3)
                  Nõukogu 16. detsembri 2013. aasta määrus (EL) nr 1370/2013, millega määratakse kindlaks põllumajandustoodete ühise turukorraldusega seotud teatavate toetuste kehtestamise meetmed (ELT L 346, 20.12.2013, lk 12).